สวัสดีคะ หนูผ่าฟันคุดได้ประมาณ 10 วันแล้วคะมีอาการปวดที่ในหู แสบจมูกแล้วปวดที่เบ้าตา แบบนี้มีอะไรร้ายแรงมั้ยคะ สามเหตุเกิดจากอะไร รบกวนคุณด้วยคะ
สวัสดีค่ะ การผ่าฟันคุดเป็นการทำการหัตถการในช่องปากอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ส่วนอาการปวดนั้นมักมากที่สุดประมาณ 3 วันแรกหลังผ่าตัด หลังจากนั้นอาการปวดจะค่อยๆน้อยลงเรื่อยๆ อาจปวดร้าวไปตามหูหรือเบ้าตาหากมีเส้นประสาทได้รับบาดเจ็บร่วมด้วยหากปวดมากขึ้นเรื่อยๆไม่ทุเลา ปวดบวมแดงเรื้อรังเป็นอาทิตย์ อาจมีหนองไหลจากแผล หรือมีไข้สูง หรือหากเลือดไหลออกมาเป็นลิ่มๆไม่หยุด ควรกลับไปพบทันตแพทย์การดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้